Cu chiu cu vai, școala a început peste tot în țară. Reacțiile elevilor din clasa pregătitoare.
Școala Mircea Eliade din Craiova a început pe scenariul galben. 1220 de copii vor învăța în 39 de săli. La festivitate au participat doar clasele pregătitoare.
Cu chiu, cu vai, școala a început peste tot în țară. În "scenariul galben", deși e doar o culoare care îi ajută pe adulți să administreze mai bine situația, panica e un pic mai mare printre elevi și părinți.Teo, de exemplu, e un prichindel din Craiova pentru care Școala "Mircea Eliade" va fi noua casă în următorii măcar cinci ani. A intrat sfios pe ușă, dar are speranțe mari. Măcar acum să fie bine, că grădinița l-a cam dezamăgit."La școală pot să-mi fac prieteni. Am două haine, niște pantofi albaștri și niște blugi albaștri", a spus Teo, elev în clasa pregătitoare.Școala lui Teo a început în scenariul galben. Așa că festivitatea de deschidere a fost organizată doar pentru cei 150 de copii din clasele pregătitoare. Să guste și ei un pic din fastul începutului."Sunt puțin emoționată. La școală va fi puțin mai frumos. Mi-am luat ghiozdan, penar, carioci și pantofi cu lumină și mască", afirmă și Alexandra, elevă în clasa pregătitoare."Astăzi este prima zi a mea de școală, eu o să fiu în clasa pregătitoare. Sper că va fi un an foarte frumos", a spus Damian, elev în clasa pregătitoare.